**ম্যাককেনা গ্রেস** (জন্ম: জুন ২৫, ২০০৬)  একজন মার্কিন কিশোরী অভিনেত্রী। তিনি ছ’বছর বয়স থেকে পেশাদারভাবে অভিনয় শুরু করেন, তার প্রথমদিকের কাজের মধ্যে রয়েছে জেসমিন বার্নস্টাইন চরিত্রে *ডিজনি এক্সডি*র সিটকম *ক্রাশ অ্যান্ড বার্নস্টাইন* (২০১২-২০১৪) এবং ফেইথ নিউম্যান চরিত্রে ধারাবাহিক *দ্য ইয়ং অ্যান্ড দ্য রেস্টকেসে* অভিনয়।

*এবিসি/নেটফ্লিক্স* অনুষ্ঠান *ডিজাইন্যাটেড সারভাইভারের* পেনি কার্কম্যান চরিত্রে অভিনয়ের জন্য গ্রেস সুপরিচিত। এছাড়াও নেটফ্লিক্সের কমেডি সিরিজ *ফুলার হাউজে* (২০১৬-২০১৮) রোজ হারবেনবার্গার এবং নেটফ্লিক্সের সুপারন্যাচারাল হরর সিরিজ *দ্য হন্টিং অভ হিল হাউজে* থিওডোরা কেইনের ভূমিকায় অভিনয় করেও তিনি প্রভূত পরিচিত লাভ করেছেন।

জীবনী
-----

গ্রেস অভিনয়জগতে পা রাখেন ২০১৩ সালে, টেলিভিশন পাইলট *জো, জো অ্যান্ড জেইন* এ সিডনি চরিত্রে অভিনয়ের মধ্য দিয়ে। পরবর্তীতে তিনি ডিজনি এক্সডি সিরিজ *ক্রাশ অ্যান্ড বার্নস্টেইনে* অভিনয় করেন। *দ্য ইয়ং অ্যান্ড রেস্টলেস* (২০১৩-২০১৫) ধারাবাহিকে তাকে ফেইথ নাওম্যান হিসেবে দেখা যায়। ২০১৫ তে অভিনয় করেন সিবিএস সিরিজ *সিএসআই: সাইবার* এ। সাইন্স ফিকশন থ্রিলার *ইন্ডিপেন্ডেন্স ডে: রিসার্জ্যান্স* ছবিতে তিনি ডেইজি চরিত্রে অভিনয় করেন, রোনাল্ড ইমেরিচের পরিচালনায় নির্মিত ছবিটি ২৪ জুন, ২০১৬ তে মুক্তি পায়। এছাড়া ড্রামা ঘরানার *মিঃ চার্চ* (২০১৬) এবং কমেডি ঘরানার *হাউ টু বি আ ল্যাটিন অভার* (২০১৭) ছবিতে তিনি অভিনয় করেছেন।

২০১৭ সালে মার্ক ওয়েবের ড্রামা ঘরানার *গিফটেড* ছবিতে ক্রিস ইভানসের পাশাপাশি প্রধান চরিত্রে অভিনয় করেন। এই ছবিতে তার অভিনয় ব্যাপকভাবে সমাদৃত হয়, তিনি *ক্রিটিক'স চয়েস মুভি অ্যাওয়ার্ড ফর বেস্ট ইয়ং অ্যাক্ট্রেসের* (সেরা কনিষ্ঠ অভিনেত্রীর জন্য সমালোচকদের মতামতের ভিত্তিতে চলচ্চিত্র পুরস্কার) জন্য মনোনীত হোন।[]

গ্রেসকে অধিকাংশ ক্ষেত্রেই তরুণ চরিত্রগুলোর বাল্যবেলার চরিত্রে দেখা যায়।. তিনি টনিয়া হার্ডিংয়ের জীবনীভিত্তিক ছবি *আই, টনিয়া*তে অভিনয়ের জন্য আইস স্কেটিং রপ্ত করেন। এছাড়াও হরর ছবি *অ্যামিটভিল: দ্য অ্যাওকেনিং*তে জুলিয়া নামক গুরুত্বপূর্ণ চরিত্রে অভিনয় করেন, ছবিটিতে আরো অভিনয় করেন বেলা থোর্ন, পরিচালনায় ছিলেন ফ্রাঙ্ক খাল্ফন।

গ্রেস হরর ড্রামা ছবি *দ্য ব্যাড সীডে* (২০১৮) এমা গ্রসম্যানের ভূমিকায় অভিনয় করেন।

২০১৯ এর হরর ছবি *অ্যানাবেলে কামস হোমে* গ্রেসকে দেখা যায় জুডি ওয়ারেনের ভূমিকায়, জুন প্যারানরমাল ইনভেস্টিগেটর এড এবং লরেন ওয়ারেনের মেয়ে।' একই বছরে মার্ভেল স্টুডিওর ক্যাপ্টেন মার্ভেল ছবিতে তিনি অভিনয় করেন। []

২০১৮ এর নভেম্বরে ডেডলাইন হলিউড এক প্রতিবেদনে জানায়, নেটফ্লিক্সের *দ্য চিলিং অ্যাডভেঞ্চার অভ সাবরিনা* সিরিজের দ্বিতীয় মৌসুমে তাকে বাল্যকালের *সাবরিনা স্পেলম্যান* হিসেবে দেখা যাবে।.

অর্জন
-----

| সাল | পুরস্কার | বিভাগ | কাজ | ফলাফল | সূত্র |
| --- | --- | --- | --- | --- | --- |
| ২০১৭ | উইমেন ফিল্ম ক্রিটিকস সার্কেল | সেরা কনিষ্ঠ অভিনেত্রী | *গিফটেড* | মনোনীত | [] |
| ২০১৭ | হলিউড ফিল্ম অ্যাওয়ার্ডস | এনসেম্বল অভ দ্য ইয়ার |  *আই, টনিয়া* | বিজয়ী | [] |
| ২০১৮ | অনলাইন ফিল্ম অ্যান্ড টেলিভিশন অ্যাসোসিয়েশন অ্যাওয়ার্ডস | সেরা কনিষ্ঠ পারফর্মার | *গিফটেড* | মনোনীত | [] |
| ২০১৮ | ক্রিটিক'স চয়েস মুভি অ্যাওয়ার্ডস | সেরা কনিষ্ঠ পারফর্মার | *গিফটেড* | মনোনীত | [] |

তথ্যসূত্র
---------

1. ↑  Osmanski, Stephanie (জুন ২৫, ২০১৫)। "10 TV Shows You Had No Idea Mckenna Grace Was In"। *M Magazine*। সংগ্রহের তারিখ ২০১৫-০৯-১৫।
2. ↑  "'Gifted' Unites Chris Evans with a New Young Leading Lady," Associated Press, April 3, 2017.
3. ↑  "Meet Mckenna Grace, She's the "Young" Version of Your Favorite Actress"। *E Online*। সংগ্রহের তারিখ ২০১৯-০৩-০৫।
4. ↑  "ABOUT MCKENNA"। Mckennagrace.com। ২০২০-১১-০৮ তারিখে মূল থেকে আর্কাইভ করা। সংগ্রহের তারিখ ২০১৮-১১-০২।
5. ↑  "'Amityville' Haunts Daughter (Exclusive)"। *Bloody-Disgusting.com*। এপ্রিল ৩, ২০১৪। সংগ্রহের তারিখ সেপ্টেম্বর ১৫, ২০১৫।
6. ↑  "Mckenna Grace to star in 'Annabelle 3'"। *The Hindu*। Los Angeles। PTI। অক্টোবর ১, ২০১৮। সংগ্রহের তারিখ অক্টোবর ১, ২০১৮।
7. ↑  Ramos, Dino-Ray (ডিসেম্বর ২৮, ২০১৮)। "[[বিষয়শ্রেণী:অকার্যকর বহিঃসংযোগ সহ সমস্ত নিবন্ধ]][*[[উইকিপিডিয়া:অকার্যকর সংযোগ|স্থায়ীভাবে অকার্যকর সংযোগ]]"*। *Deadline Hollywood*। সংগ্রহের তারিখ ২০১৮-১১-২৯।  ইউআরএল–উইকিসংযোগ দ্বন্দ্ব (সাহায্য)